Nakkehoved Fyr er oprindeligt betegnelsen for to fyrtårne ved "Nakkehoved", beliggende på den ca. 30 meter høje klint "Fyrbakkerne" ca. 2 km øst for Gilleleje på positionen 56°7.16 N, 12°20.59 Ø. 
I de seneste mange år bruges betegnelsen om det vestlige af det to fyr, som nu er det eneste aktive. Det er et "anduvningsfyr", som sammen med fyret på Kullen i Sverige markerer indsejlingen til Øresund fra Kattegat. Det er et 21 m højt blinkfyr, der afgiver 3 blink a 0,3 sek. varighed (umiddelbart efter hinanden, "gruppeblink") for hver 20 sek. Lysstyrken er 229.358 cd, og fyret kan i klart vejr ses 25 sømil (ca. 46 km). Fyret huser desuden i dag Fyrhistorisk Museum.
Det østlige fyr blev slukket i 1898 og er i dag ført tilbage til sin skikkelse fra år 1800. Det indgår nu i, og var det oprindelige Fyrhistorisk Museum. ("Læs mere..")
